Visit Site
Recommended byColombia
ఇప్పటికే ఈ మేరకు రెండు సినిమాలు యూనిట్‌లు అధికారిక ప్రకటన ఇచ్చేశాయి. అయితే కొద్ది రోజులు రెండు చిత్రాల నిర్మాతలు రిలీజ్‌ విషయంలో చర్చలు జరుపుతున్నట్టుగా ప్రచారం జరుగుతోంది. ఒకే రోజు బరిలో దిగితే థియేటర్ల సమస్య తలెత్తటంతో పాటు ఓపెనింగ్స్‌ మీద కూడా ప్రభావం పడుతుందని భావిస్తున్నారు. అందుకే రిలీజ్‌ డేట్స్‌ అడ్జస్ట్ చేసుకునేందుకు ప్రయత్నాలు జరిగాయి.
Also Read: రిస్క్‌ చేస్తున్న వెంకీ మామ.. అన్‌ సీజన్‌లో ఆడియన్స్‌ ముందుకు!
అయితే తాజా సమాచారం ప్రకారం రిలీజ్‌ డేట్‌ విషయంలో మహేష్‌ బాబు వెనక్కి తగ్గేది లేదంటున్నాడట. సంక్రాంతి సీజన్‌లో ముందుగా వచ్చిన సినిమా ఫెయిల్ అవుతుందన్న సెంటిమెంట్‌ ఉంది. అందుకే ముందుగా బరిలో దిగేందుకు ఇద్దరు హీరోలు వెనకడుగు వేస్తున్నారు. ఇన్నాళ్లు మహేష్ జనవరి 11న, బన్నీ జనవరి 12న బరిలో దిగే అవకాశం ఉందన్న ప్రచారం జరిగింది. అయితే మహేష్ అందుకు ససేమిరా అంటున్నాడట.
దీంతో సంక్రాంతి ఫైట్‌పై సస్పెన్స్‌ కొనసాగుతోంది. ఇద్దరు హీరోలు ఒకే రోజు బరిలో దిగుతారా లేక ఎవరైనా వెనక్కి తగ్గుతారా అని అభిమానులతో పాటు సినీ వర్గాలు కూడా ఆసక్తిగా ఎదురుచూస్తున్నారు. ఈ రెండు సినిమాలతో పాటు తమిళ డబ్బింగ్ సినిమా దర్బార్‌, కళ్యాణ్ రామ్‌ హీరోగా తెరకెక్కుతున్న ఎంత మంచి వాడవురా సినిమాలు కూడా సంక్రాంతి సీజన్‌లోనే రిలీజ్‌కు రెడీ అవుతున్నాయి.
Also Read: ఆ సెంటిమెంట్‌ను నమ్ముకున్న అర్జున్‌ సురవరం.. వర్క్‌ అవుట్‌ అవుతుందా!
మహేష్‌ బాబు, రష్మిక మందన్న హీరో హీరోయిన్లుగా నటిస్తున్న సరిలేరు నీకెవ్వరు సినిమాకు అనిల్‌ రావిపూడి దర్శకుడు. కామెడీ ఎంటర్‌టైనర్‌గా తెరకెక్కుతున్న ఈ సినిమాతో సీనియర్‌ నటి విజయశాంతి లాంగ్ గ్యాప్‌ తరువాత సిల్వర్‌ స్క్రీన్‌ రీ ఎంట్రీ ఇస్తున్నారు.
త్రివిక్రమ్‌ శ్రీనివాస్‌ దర్శకత్వంలో తెరకెక్కుతున్న అల వైకుంఠపురములో సినిమాలో అల్లు అర్జున్‌, పూజా హెగ్డేలు హీరో హీరోయిన్లుగా నటిస్తున్నారు. ఈ సినిమాలో సీనియర్‌ నటి టబుతో పాటు హీరో సుశాంత్‌, నివేదా పేతురాజ్‌, నవదీప్‌, మలయాళ నటుడు జయరామ్‌, రాహుల్ రామకృష్ణలు కీలక పాత్రల్లో నటిస్తున్నారు.
Also Read: వేడెక్కిస్తున్న వాణీ.. హాట్‌ ఫోటోషూట్లతో మత్తెక్కిస్తున్న బ్యూటీ
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.